তবুও লাভ হচ্ছে না। ফরাসি সমাজে ইসলামের প্রসার লক্ষণীয় হয়ে উঠেছে। একটি ক্রমবর্ধমান জনগোষ্ঠী হিসেবে সাংস্কৃতিক, অর্থনৈতিক ও রাজনৈতিকভাবে মুসলমানরা সেখানে শক্ত অবস্থান তৈরি করে নিচ্ছে। ইসলামোফোবিয়ার জুজু ছড়িয়ে দিলেও তাদের এসব কর্মকান্ড কার্যত কাউন্টার প্রোডাক্টিভ হয়েছে। ইউরোপের ডিএনএ-তে রয়েছে ইসলাম। গত দশকে মার্কিন যুক্তরাষ্ট্র এবং ইউরোপীয় ইউনিয়নভুক্ত দেশগুলোতে মুসলিম অভিবাসীর সংখ্যা আগের দশকের তুলনায় দ্বিগুণ বেড়েছে। জার্মানির পেজিডারা এখন তাই ইসলামবিরোধী সমাবেশের আয়োজন করে মুসলমানদের ঠেকাতে মরিয়া হয়ে উঠেছে। ইসলামের বিরুদ্ধে পশ্চিমা মিডিয়ায় যত বেশি প্রোপাগান্ডা হয়েছে, রাষ্ট্রশক্তিকে মুসলমানদের বিরুদ্ধে ব্যবহার করা হয়েছে পশ্চিমা বিশ্বের সাদা চামড়ার খ্রিস্টধর্মাবলম্বী নাগরিকরা ততই ইসলামের শিক্ষার প্রতি আগ্রহী হয়েছে, অনেকেই কোরআন-হাদিস পড়ায় মনোনিবেশ করার মধ্য দিয়ে ইসলাম গ্রহণের সিদ্ধান্ত নিয়েছেন। শার্লি হেবদো পত্রিকায় হামলার পর প্যারিসে বিশ্বগণসংহতি সম্মেলন অনুষ্ঠিত হওয়ার পর ফ্রান্সের চলচ্চিত্র পরিচালক ইসাবেলা ম্যাটিক ইসলাম গ্রহণের ঘোষণা দিয়েছেন। ইসাবেলা এটাও বলেছেন, ‘শার্লি হেবদো একটি কাল্পনিক চরিত্রকে ব্যঙ্গ করছে এবং চরিত্রটিকে একটি নাম দিয়েছে। সেই লোকটি আমাদের নবী নন।’ তিনি আরও বলেন, ‘যখন মুহাম্মদ (সা) মাত্র নব্যুয়তপ্রাপ্ত হয়েছিলেন আর অমুসলিমরা মুহাম্মদ (সা) এর ইসলামের দাওয়াতকে অস্বীকার করেছিল। মক্কাবাসী মুহাম্মদ (সা) কে নিয়ে হাসাহাসি করত ও তাঁকে মোদামেম (গালির পাত্র) বলে ডাকতো। মুহাম্মদ (সা) হাসতেন এবং বলতেন তারা মোদামেমকে নিয়ে ব্যঙ্গ করছে, আমাকে নিয়ে নয়।’ নওমুসলিম ইসাবেলা মুসলমানদের উদ্দেশে বলেন, ‘যেকোনো উসকানিতে কিভাবে জবাব দেয়া হয় সেখানেই বুদ্ধিমত্তার পরিচয় এবং আমাদের প্রিয় নবী (সা) আমাদের শিখিয়ে দিয়ে গেছেন। তাই শার্লি হেবদো যখন প্রকাশিত হবে, সেটাকে পাত্তা দিবেন না। তাদের উসকানিতে কান দেবেন না, উত্তর দিবেন না। তাদেরকে কোনো গুরত্ব দিবেন না।’